குறள் 406 (உளரென்னு) உளரென்னு மாத்திரைய ரல்லாற் பயவாக் களரனையர் கல்லா தவர் (06) உளர் என்னும் மாத்திரையர் அல்லால் பயவாக் களர் அனையர் கல்லாதவர். இதன்பொருள் கல்லாதவர்= கல்லாதவர்; உளர் என்னும் மாத்திரையர் அல்லால்= காணப்படுதலான் இலரல்லர் உளர் என்று சிலர் சொல்லும் அளவினர் ஆதலன்றி; பயவாக் களர் அனையர்= தமக்கும் பிறர்க்கும் பயன்படாமையால் விளையாத களர்நிலத்தோடு ஒப்பர்.